Сходно одредбама члана 63. Закона о јавним набавкама („Службени гласник РС“ бр. 124/12, 14/15 и 68/15), Комисија Наручиоца – Регулаторне агенције за електронске комуникације и поштанске услуге, доноси

**ОДЛУКУ**

**о измени конкурсне документације**

Мења се конкурсна документација за јавну набавку добара – Мерна опрема за станице за мониторинг РФ спектра са усмереним антенама, резервном опремом и опремом за приказ резултата мерења, са инсталацијом, број 1-02-4042-23/18, на следећи начин:

1. У Одељку II конкурсне документације – спецификације и захтеви предмета набавке, поглавње IV. Таблет рачунар, на страни 21, тачка 11 Камера:, мења се тако да сада гласи:
   * Задња камера: 8MP
   * Предња камера: 5MP

*Напомена: Ова измена је у складу са Пјашњењем конкурсне документације - 1, објављеним на Порталу јавних набавки дана 11.10.2018. године.*

1. У Одељку VI конкурсне документације – Образац структуре цене, на страни 39, мења се тачка 25 из табеле, тако да сада гласи:

Остали зависни трошкови који чине укупну цену (трошкови царине, шпедиције, транспорта до места испоруке и места инсталације, осигурања у периоду до завршетка квалитативног пријема и у периоду од тренутка преузимања опреме са места испоруке до квалитативног пријема инсталираног система, смештаја својих запослених, одржавања у гарантном року, административни и др. зависни трошкови).

1. У Одељку VI конкурсне документације – Образац структуре цене, на страни 39, мења се други пасус упутства о начину попуњавања обрасца структуре цена, тако да сада гласи:

У Образац структуре цена потребно је уписати укупну цену која се добија множењем јединичних цена по комаду са траженим бројем комада, као и остале зависне трошкове (трошкове царине, шпедиције, транспорта до места испоруке и места инсталације, осигурања у периоду до завршетка квалитативног пријема и у периоду од тренутка преузимања опреме са места испоруке до квалитативног пријема инсталираног система, смештаја својих запослених, одржавања у гарантном року, административне и др. зависне трошкове), све са и без ПДВ, као и стопу ПДВ.

1. У Одељку XI конкурсне документације – Модел уговора, на страни 46, мења се члан 3, тако да сада гласи:

Цена из члана 2. овог уговора обухвата и урачунате трошкове царине, шпедиције, транспорта до места испоруке и места инсталације, осигурања у периоду до завршетка квалитативног пријема и у периоду од тренутка преузимања опреме са места испоруке до квалитативног пријема инсталираног система, смештаја својих запослених, одржавања у гарантном року, административне и др. зависне трошкове.

1. У Одељку XII конкурсне документације – Упутство понуђачима како да сачине понуду, на страни 59, мења тачка 9 ЦЕНА, шести пасус, тако да сада гласи:

У укупну цену морају бити урачунати и посебно исказани трошкови који чине укупну цену (трошкови царине, шпедиције, транспорта до места испоруке и места инсталације, осигурања у периоду до завршетка квалитативног пријема и у периоду од тренутка преузимања опреме са места испоруке до квалитативног пријема инсталираног система, смештаја својих запослених, одржавања у гарантном року, административни и др. зависни трошкови).

У осталом делу конкурсна документација остаје неизмењена.

Рок за подношење понуда остаје неизмењен, односно 31.10.2018. године до 10.00 часова по локалном времену.

Јавно отварање благовремено достављених понуда обавиће се на адреси: Регулаторна агенција за електронске комуникације и поштанске услуге, Београд, Палмотићева број 2, последњег дана рока за подношење понуда, односно 31.10.2018. године у 11.00 часова.

|  |  |
| --- | --- |
|  |  |
|  | **ПРЕДСЕДНИК КОМИСИЈЕ**    **др Драгољуб Стефановић** |